
EVELVN WEVER-CROES 


PROME MINISTER EVELVN WEVER-CROES: 


CU E PASCO DI RESURECCION AKI POR A TRECE PA NOS E 
OPORTUNIDADNAN, SPERANSA Y OPTIMISMO CU NOS TA BUSCANDO 


Despues di dos afia, 
Aruba un biaha mas 
por a disfruta manera 
costumber, di e libertad 
y posibilidadnan den e 
fin di siman di Pasco di 
Resureccion. Despues 
cu Covid a bati na nos 
porta na maart 2020, nos 
mester a keda paden. Na 
2021, aunke cu tawata tin 
e libertad pa sali, nos no 
tawata por a haci tur loke 
nos tatata tin costumber 
di haci. E aña aki, 2022, 
nos ta drentando den 
normalidad danki na 
abo, cu a coopera v a 
vuda nos pa nos domina 
e ola di Covid. 


CAMPAMENTO 

Varios ciudadano a haci 
uzo di e temporada pa 
bav campa cu nan famia 
y ainda tin hopi hende cu 
ta uzando nos naturalesa 
pa sigui campa y goza 
αἱ dianan placentero 
den famia y hunto cu 
amistadnan. E conseho 
pa tur ciudadano ainda 
ta pa sigui cuida pasobra 
e virus tey ainda. Cuida 
nos muchanan tambe 
y protehe nan di mucho 
solo y di lama cu por ta 
un peliger. Por fabor, 
cuida y proteha nos 
naturalesa tambe. 


BIAHA 

Varios ciudadanonan 
a biaha y ta ainda den 
exterior pa disfruta di un 
dushi vakantie y relaha 
di trabounan diario. E 
conseho aki tambe ta pa 


sigui cuida. Tene cuenta 
tambe cu e rekisitonan 
di e pais cu bo ta bishita. 
No ta tur pais ta manera 
Aruba cu ta casi sin 
rekisito pa loke ta trata 
Covid. Na bo regreso na 
Aruba, corda yena bo ID 
card virtual. 


“Na tur ciudadano di nos 
pais, ohala cu nos tur 
a uza e dianan aki pa 
reflexional y relaha y goza 
den ambiente familiar 
y amistadnan. Y cu e 
Pasco di Resureccion aki 
por a trece pa nos cada 
un, e oportunidadnan, 
speransa y optimismo 
cu nos ta buscando den 
nos trabou, den nos bida 
diario y pa nos Aruba 
por bay dilanti,” Prome 
Minsiter Evelyn Wever- 
Croes a expresa. 


y 

MINISTER URSELL ARENDS TA PRESENTA E RAAD 

COMMISSARISSEN DI ARUBUS N.V. 


Diaranson 13 di April 2022, Minister 
di Transporte, sr. Ursell Arends a 
tene un reunion cu miembronan di 
Raad van Commissarissen nobo di 
Arubus N.V. Den un ambiente ameno 
a intercambia idea nan como tambe 
e vision di e Ministerio di sr. Arends 
pa cu Arubus, Aruparking y Arutram. 
E Raad van Commissarissen a 
wordo nombra dia 7 di April durante e 
aandeelhoudersvergadering 


Un Raad van Commissarissen cu 
ta consisti di hendenan capasita 


y professional di diferente ramo 
den nos comunidad cu experiencia 
y concemento cu ta atribui na e 
trabounan necesario cu lo mester 
wordo ehecuta como miembro di e 
Raad van Commissarissen. E reto nan 
pa cu Arubus ta uno grandi pero e meta 
ta uno comun, cu ta pa e tres compania 
nan aki traha optimal y duna e servicio 
cu pueblo ta rekeri. 


E Raad van Commisaris di Arubus 
ta consisti di: e siguiente personan; 
sr. Eric Tromp —Engineer / Business, 


sr. Dinesh Mahtani 


- Comerciante, 
Finance, sr. Ling Wong - Economista; 
experiencia amplio, sr. Henry Gregory 
Tromp - Engineer, Business Consultant 
y sr. Demis Illis - Abogado (Presidente 
actual di RvC). 


Minister Ursell Arends ta desea e Raad 
van Commissarissen di Arubus N.V 
hopi exito y ta expresa di tin pleno 
confiansa cu hunto lo logra e metanan 
proponi y surpasa e retonan exsistente 
di e compania estatal. 

MINISTER URSELL ARENDS: SERLIMAR TIN SU RAAD VAN TOEZICHT NOBO INSTALA 


Durante siman cu a pasa, 
Minister Ursell Arends 
a reuni cu e Raad van 
Toezicht nobo di Serlimar. 
Un team cu ta consisti di 
professionalnan local di 
diferente rango v profesion 
den nos comunidad. Ta 
remarcabel tambe cu 
e Raad van Toezicht ta 
consisti di 75% di hende 
muhe unda ta sigui cu 


enfoke continuo riba 
igualdad, diversidad y 
inclusion di genero. 

Como Minister di 


Naturalesa ta pone enfasis 
pa percura cu den e Raad 
van Toezicht di Serlimar ta 
tene consideracion cu nos 
naturalesa y nos miedo 
ambiente y pa es motibo 
pa prome biaha tin dos 
ambientalista tambe den 
e Raad van Toezicht. 


E Raad van Toezicht di 
Serlimar ta consisti di e 
siguiente profesionalnan: 


sr.Roland Croes, 
Negoshante, sra. 
Francielle Lacle, 
Environmental Economy/ 
Sociology; candidato 
di PhD, sra. Genevieve 
Raghunath, Hurista y 
sra. Eunice Semeleer, 


Environmental 
Science and Policy; 
Global Business and 
Sustainabilitv. Ta den 
espera pa nombra un 


miembro di parti di 
sindicatonan. “Mi ta 
orguyoso di e team nobo 
aki cu ta encabesa e Raad 
van Toezicht di Serlimar” 
Minister Arends ta 
cuminsa na bisa. “E Raad 
tin retonan grandi pero 
mi tin tur confiansa cu lo 
por cumpli cu e vision en 
comun cual ta pa haci 
Serlimar un compania 
financieramente stabiel 
brindando bon calidad 
di servicio na nos 
comunidad.'Minister 
Arends a termina na 
desea e team hopi exito 
cu e retonan dilanti. 

E SIMAN AKI MINISTER MADURO TA ATENDE IMF SU 'SPRING MEETINGS' NA WASHINGHTON 
ARUBA TA GRADICI PA TUR ASISTENCIA TECNICO RICIBI DI IMF 


ORANJESTAD - Tur 
aña na april y oktober e 
Ministernan di Finansa 
y e.  Presidentenan 
di Banco Central di 
mundo, ta reuni na e 


oficinanan principal 
di Fondo Monetario 
Internacional (IMF) 


na Washinghton. E 
pandemia a pone 
cu pa 2 afia largo e 
mandatarionan no 
por a topa cu otro 
personalmente pa 
por reuni, informa 


MEETINGS 
2022 | WASHINGTON DC 


INTERNATIONAL MONETARY FUND 
WORLD BANK GROUP 


y intercambia 


pensamento riba 
topiconan di interes 
mutuo di e mundo 


financiero. E siman aki 
pa promer bes IMF ta 
habri porta pa ricibi un 
grupo relativamente 
chikito den e 
reunionnan anual di 
'Spring Meetings.' Pa 
e evento aki Reino 
Hulandes como un di 
e Paisnan donor di IMF 
ta presente v Minister 
Maduro di Finansa 


tambe ta forma parti di 
e delegacion di Reino 
Hulandes. 


Aruba ta gradici pa tur 
e asistencia tecnico 
ricibi di IMF 

Minister Maduro ta hiba 
e mensahe di gratitud 
pa e bon cooperacion 
cu Aruba a ricibi fo'i 
IMF den e ultimo 
añanan. IMF a brinda 
asistencia tecnico 
riba diferente tereno, 
entre nan, reforma 


fiscal, gastonan di 
personal, a valida 
cifranan di cuenta 


anual di Pais Aruba, a 
valida modelo macro- 
economico MARUBA 
di Departamento di 
Economico y mas 
recien a haci tambe 
un investigacion pa 
e mehoracion di e 
servicio di Aduana. 
Banda di esaki, IMF 
cada pasa dos afia 
ta evalua e sistema 
financiero y economico 


di Aruba, cu ta resulta 


den informacion 
macro-economico 
importante pa e 
credibilidad financiero 
di nos Pais. Minister 
Maduro ta contento di 
por a conta cu e sosten 
di IMF su team tambe 
durante e pandemia 
y por informa cu tur 
asistencia brinda pa 
IMF ta wordo uza pa 
desaroya e cambionan 
necesario na bienestar 
di Aruba. 

DEN CUADRO DI IMF SU 'SPRING MEETINGS' 
MINISTER MADURO A REUNI CU E EXECUTIVE DIRECTOR PA REINO 
HULANDES NA IMF, SR PAUL HILBERS 


ORANJESTAD - E 
siman aki Minister 
Maduro di Finansa ta 
atende e reunionnan 
di 'Spring Meetings' 
di Fondo Monetario 
Internacional (IMF) 
na Washinghton. 
Den cuadro di e 
reunionnan aki, e 
mandatario a reuni 
cu e Executive 
Director pa Reino 
Hulandes na IMF sr. 
Paul Hilbers. 


Como parti di Reino 
Hulandes, Aruba a bin 
ta ricibi hopi sosten 
di IMF den forma di 
asistencia tecnico 
cu ta yuda pa yega 
na un solucion pa e 
retonan di nos Pais. 
Riba e tereno di, por 
ehempel, maneho 
presupuestario, 
gasto di personal, 
maneho di debe y 
reforma fiscal, Aruba 
a ricibi asistencia 
tecnico importante 
di IMF. Hunto cu sr 
Hilbers y su team, 
Minister Maduro lo 
sigui tene e contacto 
necesario cu IMF pa 
asina Aruba por keda 
conta cu e yudansa 
valioso cu IMF ta 
brindando nos Pais. 


Minister Maduro 
a haci uzo di e 
oportunidad di por a 
reuni pa prome biaha 
den persona cu sr 
Hilbers, pa entrega 
un regalo chikito 
pa asina e director 
ehecutivo por haci 
su anotacion v keda 
pendiente semper di 
Aruba. 

GEOFFREY WEVER 


MINISTER GEOFFREY WEVER TA DUNA SPEECH TOCANTE ARUBA FAIR TRADE 
AUTHORITY NA EVENTO DI ROTARY CLUB ARUBA 


Minister 
Economico, 


Recientemente 
di Asuntonan 
Comunicacion y Desaroyo 


Sostenibel, mr. Geoffrey 
Wever, a wordo invita 
door di Rotary Club Aruba 
pa duna un speech riba 
locual implementacion di 
Aruba Fair Trade Authority 
lo nifica den practica pa 
Aruba. Conocemento di 
autoridad independiente 
di competencia 
(mededingingsautoriteit) 
bou di e pueblo di Aruba ta 
esencial. 


Minister Geoffrey Wever 
ta indica cu Departamento 


di Asunto Economico, 
Comercio y Industria a 
haci den transcurso di 
añanan hopi trabou den 
cuadro di preparacion 


pa implementacion di e 
Aruba Fair Trade Authority 
(AFTA). Den 2012, Minister 
di Asuntonan Economico, 
Asunto Social y Cultura, 
a pidi SEO Economisch 
Onderzoek (Amsterdam) 
pa haci un investigacion na 


competencia (mededinging) 
na Aruba y duna contesta na 
e pregunta na cua manera 
supervision di competencia 
(mededingingstoezicht) 
efectivo por haya forma 
na Aruba. Na 2013 SEO 
Economisch Onderzoek a 
prepara e rapport “Op weg 
naar effectieve mededinging 
op Aruba” cu e resultado 
di e investigacion y nan 
recomendacionnan. Na 
momento di e investigacion 
a focus riba e structura di 
e mercado di Aruba y riba 
e economia di Aruba y e 
contexto administrativo y 
huridico. E experiencia cu e 
supervision di competencia 
den otro paisnan, 
specialmente paisnan den 
region Caribense (Barbados 
y Jamaica) tambe a forma 
parti di e investigacion. 
E concurencia den tres 
mercado/sector cu ta di 
importancia na Aruba a 
wordo analisa: (1) ‘groot- en 
detailhandel? den producto 
alimenticio (minimarkten, 
supermarkten, wholesalers y 


groceries); (2) e mercado pa 
productonan bancario; y (3) 
e ruta di transporte maritimo 
di containers entre Aruba, 
Corsou, Boneiro y Miami. 


E investigacion a encontra 
formacion di cartel 
(cartel deal) entre algun 
supermarkets. Tabatin 
concentracion halto den e 
mercado pa productonan 
bancario. E  rentespread, 
cual ta e diferencia entre 
interes paga y interes ricibi, 


na Aruba — un indicador 
importante di eficiencia 
social di e mercado di 
productonan bancario — 


tabata un di e mas haltonan 
den e region Caribense. 
E ruta ABC desde Miami 
tabata e servicio di liña mas 
importante conecta cu Aruba 
den e mercado di transporte 
maritimo pa containers. 
Riba e ruta ey tabatin un 
mercado concentra, na 
cual e shipping company di 
mas grandi tabata embarca 
mas di mita di e containers 
desde Miami. Na e momento 
di e investigacion, e 
investigadornan a haci tambe 
banda di e investigacion 
di concurencia den e tres 
mercadonan, un estimacion 
di e posibel beneficionan di 
e maneho di competencia 
(mededingingsbeleid) 
pa Aruba. Estudionan 
internacional a demostra 
cu e beneficionan di e 
maneho di competencia 
ta sobrepasa e gastonan 
y cu e beneficionan aki ta 
den gran parti na favor di e 
consumidor. E estudionan 
aki ta haci un estimacion di 
e crecemento di prosperidad 
(den termino di e Producto 
Interno Bruto (GDP)) cual ta 
wordo atribui na e maneho di 
competencia. Un traduccion 
di e estimacionnan aki na e 
economia di Aruba ta resulta 
den un prosperidad structural 
mas halto na Aruba (mas 
halto cu GDP) di entre Afl. 5 


te 96 miyon pa aña. 


E maneho di competencia ta 
dirigi na controla y stimula 


concurencia efectivo. 
Concurencia efectivo ta 
resulta den producto y 
servicio di miho calidad 


na prijsnan cu ta den liña 
cu e mercado y ta resulta 
den eficiencia. Supervision 
di competencia ta preveni 
cu empresanan ta actua 
inhustamente (unfair) 
encuanto nan concurencia 
y nan usuarionan. Ta tarea 
di gobierno pa protehe e 
consumidor contra inhusticia 
den mercado, pa stipula 
reglanan di concurencia 
na cual comerciantenan y 
empresanan mester adheri 
nan mes, y pa mantene e 
reglanan aki pa medio di 
supervision di competencia 
efectivo. E reglanan di 
concurencia ta wordo stipula 
den e ordenansa nacional 
encuanto competencia. SEO 
a recomenda pa encarga e 
autoridad independiente di 
competencia cu supervision 
di e derechonan di 
cosumidornan na Aruba 
tambe. 

E ordenansa nacional 
encuanto competencia ta 
basa por lo general riba 
cuater pilar: (1) prohibicion di 
abuso di posicion dominante 
economico; (2) prohibicion di 
cartel ta prohibi acuerdonan 
di restriccion di competencia 


entre e empresanan; (3) 
supervision di concentracion 
cu ta dirigi riba prevencion 
di fusionnan (mergers) cu ta 
elimina concurencia; (4) un 
rol di ‘advocacy’ (promocion) 
di e autoridad independiente 
di competencia, unda e 
autoridad independiente 
di competencia ta duna 
di manera independiente 
conseho pidi of πο pidi 
riba e efectonan riba e 
competencia di maneho 
existente of maneho aspira 
di gobierno. 

Finalmente, e 
mededingingsautoriteit tin 
como tarea tambe e parti 
di informa e pueblo y e 
comunidad empresarial, no 
solamente riba su mesun 
tareanan, pero tambe riba 
e derechonan y debernan 
di consumidornan y 
empresanan cu tin di haber 
cu concurencia riba Aruba. 


Minister Geoffrey Wever: 
“Manera pueblo di Aruba por 
a sigui den diferente medio di 
comunicacion, e proposicion 
pa Aruba Fair Trade 
Authority ta forma parti di e 
reformanan economico di e 
Landspakket pa cual tin un 
proyecto pa implementacion 
di Aruba Fair Trade Authority. 
Informacion riba locual Aruba 


Fair Trade Authority ta bai 
nifica den practica pa Aruba 
ta importante”. 


ORANJESTAD - 
Diahuebs mainta 
durante un reunion 
conhuntamnte cu 
Ministerio di Turismo 
y Salud, a ricibi e 
raport final “Het 
Drugsprobleem op 
aruba bij de Wortel 
Aanpakken”, cual a 


wordo entrega door di 
Sr. Glenn Sankatsing, 
Director di Caribbean 
Reality Studies Center. 
E raport aki ta un 
investigacion nacional 
di e problematica di 
droga na Aruba, cu 
despues di 25 afia, ta 
haya un investigacion 
profundo. 


E estudio nacional aki 
ta basa riba e adiccion 
di droga y alchohol, cu 
por afecta bida social y 
menasa e pilar principal 
di nos economia esta 
turismo. E meta di e 
investigacion aki, ta pa 
sondea con ta gara e 
problema aki na su raiz. 
E raport final ta conta 
cu 171 pagina unda 
a haci 13 diferente 
ehericicio, pa asina 
obtene informacion 
den tur aspecto di 
e problematica aki. 
Un aspecto clave di 
e investigacion aki 
ta cu a percura pa 
busca informacion y 
cooperacion di varios 
di e departamentonan 
local cu tin di haber 

ROCCO TJON 


MINISTER ROCCO TJON: 
A RICIBI RAPORT FINAL DI INVESTIGACION NACIONAL DI DROGA: “HET 
DRUGSPROBLEEM OP ARUBA BIJ DE WORTEL AANPAKKEN” 


cu e tema di Droga y 
Alcohol. 


Den e parti di datonan 
estadistico, Caribbean 
Reality Studies 
Center por a conta cu 
e sosten di Cuerpo 
Policial y Ministerio 
Publico. Pa por 
examina e rol di droga 
y alcohol den casonan 
di crisis a yega na 
instancianan manera 
Directie Voogdrijraad, 
Bureau Sostenemi, 
Fundacion Contra 
Violencia Relacional y 
Stichting Reclassering 
8 Jeugdbescherming. 
Tambe a conta cu 
informacion obteni di 
organisacionnan di 
tratamento di adictonan 
manera; Adopt an 
Addict y Consultorio di 
Asuntonan di Adiccion. 
Finalmente, e centro 
a ricibi bon sosten di 
Adopt an Addict y Adult 
& Teen Challenge, cu a 
logra cumpli cu e tarea 
di laga adicto y ex- 
adictonan conta nan 
storia. 


Minister di Husticia 
y Asuntonan Social 
Sr. Rocco Tjon, lo 
kier gradici Sr. Glenn 
Sankatsing y Director 
di Caribbean Reality 
Studies Center pa e 
investigacion profundo 
riba e tematica aki, 
y alabes lo kier 


duna aprecio na tur 
departamento cu a 
percura pa un bon 
cooperacion pa asina 
e investigacion aki 
por a tuma luga. E 
investigacion aki 
lo haya su debido 
atencion, mirando cu 
e ta un di e temanan di 
suma importancia pa 
ministerio. 


2 È Ministerio di Hustila © 
QRS, y Asuntonan Socidiġ 


Ministerio di Husticia 
y Asuntonan Social 

ENDV CROES 


MINISTER ENDV CROES: 


LO INVERTI ALREDEDOR DI 2 MIVON FLORIN DEN RENOBACION DI SCOL 
BASICO WASHINGTON Y SCOL PRIMARIO WASHINGTON. 


ORANJESTAD: Diaranson 
ultimo Minister Endy Croes 
a haci bishita oficial na 
scol basico Washington, 
na yegada e mandatario a 
wordo ricibi pa cabesante 
sra. Sharine Curiel. Cu 
hopi alegria y entusiasmo 
e alumnonan, docentenan 
y empleadonan tabata en 
espera di e mandatario. 
Scol basico Washington ta 
conta cu 445 alumno y scol 
primario Washington tin 
alrededor di 200 alumno. 
Scol basico Washington 
ta celebra den luna di 
augustus e aña aki 25 aña 
di existencia y ta pasando 
den momentonan di 
renobacion. Minister 
Endy Croes a expresa 
cu tempo ta dificil pero 
cu hopi creatividad a 
percura pa pone man na 
obra y drecha algun scol 
na Aruba cu tin mester 
di atencion urgente. E 
proyecto di renobacion a 
inicia final di maart 2022 
y tin un duracion di diesun 
luna unda lo renoba e 
daknan, ‘plafond’ y luznan 
di e scol. Alabes a inverti 
den shete unit mobulair pa 
asina muda e prome seis 
klasnan den e unitnan 
aki pa crea espacio pa 
renobacion di e daknan. 
Asina esaki termina lo 
aloca e seis klasnan den 
nan localnan renoba y lo 
pasa seis otro klas pa e 
unitnan mobulair. Director 
di DOW sr. Marlon Croes 
a indica cu e trabou di 
renobacion lo den tres 
fase. Den e prome fase 
lo cambia daknan di 
seis lokaal y e podium 
cu material alternativo y 
mas sostenibel. E di dos 


fase ta e otro seis lokal y 
oficina y e ultimo fase ta e 
scol primario Washington 
y gvmzaal. Freman N.V. ta 
compania cu cambiando 
e dak y departamento 
di ‘uitvoer’ di DOW ta 
esun cu ta supervisando 
e trabou. Por ultimo 
cabesante di scol basico 
Washington sra. Sharine 
Curiel a enfatisa cu e 
scol ta cumpli 25 afia di 
existencia den luna di 
augustus proximo y como 
tal nan ta hopi contento cu 
e trabounan ta tumando 
luga y cu sigur e daknan 
nobo lo por wanta un 
minimo 15 aña sin ningun 
problema. 


| VOOR ONBEVOEGDE 


Art.3:59 Wetb. v, Strafr 


Il 


| 

ORANJESTAD: 
Diahuebs ultimo den un 
esfera ameno Minister 
Endy Croes a reuni cu 
Obispo Luis Antonio 
Secco, Pastoor Andres 


Macovic y Pastoor 
Curtis Meris cu tabata 
di bishita na Aruba en 
conexion cu e misa 
Crismal y a probecha 
di e oportunidad 
pa bishita Minister 
Endy Croes unda a 
combersariba diferente 
problematicanan 
cu SKOA y otro 
directivanan di scol. E 
mandatario a expresa 
di ta hopi contento con 
e reunion a bay cu e 
sosten di Obispo, nos 
por yega na solucion 
y Gobierno ta habri 
pa solucion. ‘Un bon 


combersacion cu 
SKOA na inicio di 
e siman na unda e 
componentenan di 


mas importante ta pa 
no kita ningun werkster 
di trabou y no aumenta 
schoolgeld ta loke nos 
kier cristalisa’, Minister 
Endy Croes a enfatisa. 


MINISTER DI ENSEÑANSA Y DEPORTE: 
BUSCANDO SOLUCION SOSTENIBEL PA NINGUN WERKSTER DI SKOA PERDE 
TRABOU Y NO AUMENTA SCHOOLGELD. 


Obispo Luis Antonio 
Secco a añadi cu 
e ta spera cu e 
combersacionnan ta 
trece un ambiente 
positivo. Obispo a sigui 
bisa cu e fundacionnan 
Catolico di educacion 
na Aruba tin mester di 
sosten pero alabes nan 
ta haci tur nan best pa 
yuda pa colabora, paso 
nos tur sa cu educacion 
ta un prioridad pa un 
pais. Y tambe ta un 
emergencia, nos por 
mira rond di mundo 
e dificultad cu ta 


pasando y pa nos 
por logra prepara nos 
futuro generacion 
den e tereno aki di 
educacion. Obispo ta 
gradici e mandatario di 
Ensefiansa y ta gradici 
e pueblo di Aruba cu 
semper ta sostene 
nan institucionnan y 
ta spera cu iglesia 
Catolico sigui cumpli 
cu su tarea. 


Pastoor Curtis Meris 
a expresa di ta hopi 
contento cu cada bes 
cu e bishita Aruba, e 


forma con comunidad di 
Aruba, sigur Gobierno 
ta habri pa ricibi nan 
y pa hunto crea un 
cultura di dialogo ta di 
aprecia. Den cuadro 
di un cultura di dialogo 
a reuni cu diferente 
institutonan SKOA, 
SVOA y Gobierno di 
Aruba. Pastoor Curtis 
Meris ta satisfecho, 
paso e cultura di 
dialogo semper ta duna 
resultado, caminda 
bo tin hendenan di 
bon boluntad semper 
cu mente positivo bo 


A REUNI CU OBISPO LUIS ANTONIO SECCO, PASTOOR CURTIS MERIS Y PASTOOR ANDRES MACOVIC 


ta logra y ta alcansa 
metanan grandi. 
Pastoor Curtis a sigui 
bisa; manera semper 
Obispo ta bisa no ta 
nos tin cu gana, no 
ta nos fundacionnan 
tin cu gana pero ta e 
muchanan tin cu gana. 
Paso cu muchanan 
bon educa futuro di 
Aruba ta sigura. 


Pastoor Andres 
Macovic a agrega cu 
for di mainta tempran 
a bishita e carousel 
spiritual na La Salle 
College despues a 
sigui reunion cu SKOA 
y cu e mandatario di 


Enseñansa. Pastoor 
Andres Macovic 
ta hopi contento di 


comparti cu otro y ta na 
mesa dialogando paso 
berdad solamente cu 
dialogo y ‘convivencia’ 
nos por bay pa dilanti. 


Por ultimo Minister 
Endy Croes a expresa 
cu e sosten di parti 
Obispado, boluntad di 
SKOA y e boluntad di 
Gobierno di Aruba nos 


lo logra yega na un 
solucion structural y 
sostenibel sigur den e 
dianan nos dilanti. 

ORANJESTAD: 
Diahuebs mainta durante 
conferencia di prensa 
di Gobierno di Aruba, 
mandatario di Enseñansa 
a comparti e informacion 
cu trabou di renobacion 
di edificio di St. Aloysius 
School ta bay cuminsa 
prome cu fin luna di april 
2022. St. Aloysius School 
manera diferente otro scol 
ta uno di e scolnan cu tin 
varios aña caba pafo di 
nan edificio. E edificio cu e 
scol ta aden actualmente 
no ta esun di mas adecua 
ni pa alumnonan y 
tampoco pe docentenan. 

Minister Endy Croes 
a enfatisa cu danki na 
creatividad pa maneho 
di recursonan y hopi 
ehercicio interno, a logra 
aloca fondonan necesario 
sin mester a presta placa 
adicional pa e proyecto 
aki. Tambe e mandatario a 
indica cu ya caba parti di 
e placa a wordo traspasa 
pa SKOA, kende na final 
ta esun cu ta scoge e 
contratista cu lo haci e 
trabou. Fin di luna di april e 


MINISTER ENDY CROES: 
RENOBACION DI ST. ALOYSIUS SCHOOL TA CLA PA RANCA SALI 


trabounan di construccion 
pa cu e proyecto di 
renobacion ta programa 
pa cuminsa. Lo renoba 
e hala banda di noord, 
zuid, biblioteca, bañonan, 
oficina, ful e cura di scol, 
speelplaats y alabes ful 
e parti di coriente. Si tur 
cos bay bon manera e 


pronosticonan ta awor e 
alumnonan lo por ta bek 
den nan scol prome cu fin 
di e aña aki. 

Minister Endy Croes a 
agrega cu el a mira e 
diseñonan cu ta hopi 
moderno y bunita. 
Finalmente e mandatario 
a expresa; mi ta sigur 


cu mayor, docente y tur 
‘stakeholder’ den e veld 
di enseñansa lo ta hopi 
contento pa cu esaki. 


Poco poco pero sigur 
y firme nos ta pone 
atencion na infrastructura 
di scolnan. Aunke retonan 
ta hopi grandi y tempo 


nos dilanti ta hopi dificil 
nos lo percura pa duna 
ensenafisa haya e luga 
cu e merece. Pabien 
Noord, pabien ne veld di 
ensefiansa y pabien sigur 
na tur e alumnonan y na 
tur ‘stakeholders’. Pabien 
SKOA! 


MINISTER ENDY CROES PRESENTE NA APERTURA DI ''KIP'S EXOTIC 


ORANJESTAD: 


Recientemente Minister 
Endy Croes hunto cu 
Parlamentario Alvin 
Molina tabata presente 


na e apertura oficial di 
'Kip's Exotic Paint Cars 
Gallerv' na Lago Heights. 
E mandatario a hava 
un recorido na e luga di 
exposicion di auto v a 
ricibi splicacion amplio di 
e storia y disefio di cada 
auto. Durante e atardi 
ameno a haci presentacion 
diferente artistanan local y 
tambe dushi ambiente riba 
ritmo musical di brassband. 
E mandatario a sigui bisa 
cu Kip ta un di e miho 
coredonan di brommer 
riba pista di Palomarga 
den historia. Finalisando 
Minister Endy Croes 
gradici pa e invitacion aki y 
caluroso recepcion alabes 
ta felicta sr. Hassel cu e 
bunita proyecto di arte 
'airbrushing' di auto. 


ANA DI 


INVERSION Y 
OPORTUNIDAD 


MINISTER GLENBERT F. CROES 


Energia, Labor y Integracion 

MINISTER DI LABOR, ENERGIA Y INTEGRACION HUNTO CU DEPARTAMENTO DI LABOR 
Y INVESTIGACION TA INFORMA TOCANTE DIA DI LABOR/ DIA DI OBRERO PA AÑA 2022. 


ORANJESTAD -- Minister 
di Labor, Energia y 
Integracion hunto cu 
Departamento di Labor 
y Investigacion (DAO) ta 
informa y clarifica tocante 
Dia di Labor/ Dia di Obrero 
pa afia 2022. Articulo 22 
di nos Ordenansa Laboral 
2013, inciso 2, ta informa 
cu si den caso e Dia di 
Labor/Dia di Obrero ta cay 
ariba un diadomingo y of 
ariba un otro dia di fiesta ο 
conmemoracion, e prome 
siguiente dia di trabou ta 
bira e Dia di Labor/ Dia di 
Obrero. Teniendo esaki na 
cuenta, nos ta informa cu 
e aña aki, 1 di mei 2022, ta 
cay ariba un diadomingo 
y e dia oficial di fiesta o 
conmemoracion di Dia di 
Labor/Dia di Obrero ta ser 
hala pa e siguiente dia di 
trabou, cual ta bira dialuna 
2 di mei 2022. 

Pues pa e aña aki, 
dialuna 2 di mei 2022 
ta e dia oficial di fiesta o 
conmemoracion di Dia di 
Labor/ Dia di Obrero. Pa 
sectornan horeca, casino 
y continuo un dia di fiesta 
o conmemoracion por ta 
un dia normal di trabou. 
Den caso cu e trahado ta 
riba schedule pa traha riba 
e dia aki e tin derecho riba 
200% di su salario. Si ariba 
e dia aki e trahado traha 
mas cu su oranan regular 
(pa sector horeca/casino 
esaki ta 9 ora y pa sector 
continuo ta 8 ora) ley ta 
considera cu e trahado ta 
traha overtime ariba un 
dia di fiesta y e tin derecho 
riba 250% pa e oranan 
extra. Pa sectornan cu 
por aplica trabou di shift 
(ploegenarbeid) segun e 
lista oficial anuncia dor 
di Director DAO entrante 


1 januari 2014 (p.e. 
kioskonan, touroperators, 
sector di limpiesa, 
recreacion, huurmento 
di auto v atraccionnan 
turistico) ta posibel pa 
schedule un trahado pa 
traha riba 6 di e 11 dianan 
di fiesta. Riba e sobra 5 
dianan di fiesta e trahado 
mester ta liber. Riba e 6 
dianan e trahado cu ta 
riba schedule tin derecho 
riba 200% di su salario y 
si no por duna e trahado 
liber riba e otro 5 dianan y 


ta yame pa traha overtime 
e tin derecho riba 250% 
pa e oranan regular (8 
ora) y pa e oranan extra. 
Pa e otro sectornan 
(p.e. supermercado, 
construcion y comercio 
en general) caminda e 
dianan di fiesta ta wordo 
considera como un dia 
di sosiego, den caso cu 
e trahado wordo pidi pa 
traha riba e dia aki, esaki 
lo ta a base di overtime y 
e trahado tin derecho riba 
250% di su salario. Nos 


“Onderzoek 


ta spera di por a informa 
debidamente y ta pidi 
dunadonan di trabou pa 
tene esaki bon na cuenta. 
Pa mas informacion por 


tuma contacto cu DAO 
na 523-7720 of via email 
na directiearbeid@aruba. 
gov.aw of riba nos website 
www.daoaruba.com . 

E MIHO COSNAN DEN BIDA NO TA BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU MEYMEY DI CADA DIFICULTAD, 


TIN UN OPORTUNIDAD PA EXPLORA! 


NLINE 


